b"\n_START_ARTICLE_\nJeff Koons\n_START_SECTION_\nBiografia\n_START_PARAGRAPH_\nJeff Koons va estudiar pintura a l'Institut d'Art de Chicago (School of the Art Institute of Chicago) i a l'Institut d'Art de Maryland (Maryland Institute College of Art). Va treballar com a corredor de borsa a Wall Street abans d'establir-se com artista. Va comen\xc3\xa7ar a fer-se notar en la d\xc3\xa8cada dels anys 80 i va obrir un taller amb un personal de 30 ajudants manejat de manera similar al c\xc3\xa8lebre estudi d'Andy Warhol conegut com The Factory._NEWLINE_Koons va ser potser el primer artista a utilitzar els serveis d'una ag\xc3\xa8ncia de publicitat per a promoure la seva imatge. Donada la naturalesa de la seva obra i el seu \xc3\xbas de l'apropiacionisme, Koons ha estat en repetides ocasions objecte de demandes legals per violaci\xc3\xb3 dels drets d'autor, no sempre obtenint veredictes favorables en els jutjats. Casat el 1991 amb l'actriu pornogr\xc3\xa0fica italiana Ilona Staller (Cicciolina), ambd\xc3\xb3s van tenir un fill a l'any seg\xc3\xbcent anomenat Ludwig. La parella es va dissoldre i la mare va fugir a Europa on viu amb el fill d'ambd\xc3\xb3s encara que les corts nord-americanes hagin fallat la cust\xc3\xb2dia de l'infant a favor de Koons. Jeff Koons est\xc3\xa0 entre els artistes vius m\xc3\xa9s cotitzats dels Estats Units.\n_START_SECTION_\nObra\n_START_PARAGRAPH_\nClassificada de vegades com minimalista i Neo-pop, la seva obra consistia inicialment en escultura conceptual que va anar adquirint monumentalitat. A la data, Koons ha incursionat en l'escultura d'instal\xc2\xb7laci\xc3\xb3, la pintura, i la fotografia."